ไอทีการเงินจากสหรัฐ รุกวางระบบกลุ่มนาโนฯ
เอฟไอเอสรุกวางแพลตฟอร์มธุรกิจให้นาโนไฟแนนซ์ ชูกลยุทธ์ต้นทุนตั้งธุรกิจต่ำ
26 พ.ย. 2558

เอฟไอเอสรุกวางแพลตฟอร์มธุรกิจให้นาโนไฟแนนซ์ ชูกลยุทธ์ต้นทุนตั้งธุรกิจต่ำ
นายชิฮารี บาต กรรมการผู้จัดการ กลุ่มภาคพื้นเอเชียแปซิฟิก บริษัท เอฟไอเอส ผู้ให้บริการเทคโนโลยีการธนาคารและการชำระเงินจากสหรัฐอเมริกา เปิดเผยว่า บริษัทจะขยายฐานลูกค้าไปยังธุรกิจการเงินที่ไม่ใช่ธนาคารที่ได้รับใบอนุญาตจาก ธปท.ทั้งธุรกิจสินเชื่อรายย&amp;O3242;อยเพื่อการประกอบอาชีพ (นาโนไฟแนนซ์) รวมทั้งธุรกิจการเงินที่ไม่ใช่ธนาคาร (นันแบงก์) ซึ่งต้องการที่ปรึกษาในการวางโครงสร้างพื้นฐานและระบบไอทีที่สอดคล้องกับการดำเนินธุรกิจ ล่าสุดได้เป็นผู้วางระบบและกลยุทธ์ด้านเทคโนโลยีให้บริษัท ไอร่า แอนด์ ไอฟุล ในการทำธุรกิจสินเชื่อบุคคลแล้ว
นายชิฮารี กล่าวว่า เอฟไอเอสยังมีโมเดลการวางระบบธุรกิจให้กับธุรกิจการเงินขนาดเล็กที่กำลังเริ่มต้นธุรกิจ และมีข้อจำกัดด้านเม็ดเงินลงทุน โดยจะเน้นความง่ายในการดำเนินธุรกิจ การใช้งานไม่ซับซ้อน โดยเป็นระบบที่อยู่ภายใต้หลักเกณฑ์กำกับดูแลของ ธปท. และมีเป้าหมายสำคัญให้ลูกค้ากลุ่มนี้มีต้นทุนการเริ่มต้นธุรกิจที่ถูกที่สุด
นอกจากนี้ บริษัทยังให้ความสำคัญเรื่องความปลอดภัยของระบบเทคโนโลยีธนาคารและระบบการชำระเงินมาเป็นอันดับแรก เนื่องจากธุรกิจที่เกี่ยวข้องกับการเงินมีความเสี่ยงถูกจารกรรมข้อมูลมากที่สุด จึงเน้นระบบที่รัดกุมตั้งแต่เริ่มติดตั้ง